Oficiālais Vēstnesis L 272 , 10/10/2002 Lpp. 0013 - 0014



Komisijas Regula (EK) Nr. 1794/2002 (2002. gada 9. oktobris), ar ko labo Regulu (EK) Nr. 1249/2002, ar kuru groza Regulu (EK) Nr. 2366/98, ar ko nosaka sīki izstrādātus noteikumus olīveļļas ražošanas atbalsta sistēmas piemērošanai 1998./1999., 1999./2000., 2000./2001., 2001./2002., 2002./2003. un 2003./2004. tirdzniecības gadam EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1966. gada 22. septembra Regulu Nr. 136/66/EEK par eļļas un tauku tirgus kopīgās organizācijas izveidi [1], kurā jaunākie grozījumi izdarīti ar Regulu (EK) Nr. 1513/2001 [2], un jo īpaši tās 5. pantu, ņemot vērā Padomes 1984. gada 17. jūlija Regulu (EEK) Nr. 2261/84, ar ko paredz vispārīgus noteikumus attiecībā uz atbalsta piešķiršanu par olīveļļas ražošanu un atbalstu olīveļļas ražotāju organizācijām [3], kurā jaunākie grozījumi izdarīti ar Regulu (EK) Nr. 1639/98 [4], un jo īpaši tās 19. pantu, ņemot vērā Padomes 1998. gada 20. jūlija Regulu (EK) Nr. 1638/98, ar ko groza Regulu Nr. 136/66/EEK par eļļas un tauku tirgus kopīgās organizācijas izveidi [5], kurā jaunākie grozījumi izdarīti ar Regulu (EK) Nr. 1513/2001, un jo īpaši tās 4. pantu, tā kā: (1) Dažu pārrakstīšanās kļūdu rezultātā jālabo Regulas (EK) Nr. 1249/2002 [6] 1. panta 1. un 2. punkts. (2) Šajā regulā paredzētie pasākumi ir saskaņā ar Eļļas un tauku pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 1249/2002 1. pantu ar šo labo šādi: 1. Panta 1. punktā Regulas (EK) Nr. 2366/98 jaunā 12.a panta tekstu groza šādi: a) pirmajā daļā ievadteikumu aizstāj ar šādu: "Pamatojoties uz deklarācijām, kas minētas 2. un 5. pantā, un atbalsta pieprasījumiem, kas minēti 12. pantā, ražotājas dalībvalstis attiecībā uz 2002./2003. tirdzniecības gadu novērtē neapstrādātās olīveļļas daudzumu, ko iegūs no papildu olīvkokiem, kuri minēti Regulas (EK) Nr. 1638/98 4. panta pirmajā daļā, reizinot vidējo no viena pieauguša olīvkoka iegūto daudzumu ar šādu lielumu summu:" b) otrajā daļā ievadteikumu aizstāj ar šādu: "Vidējo no viena pieauguša olīvkoka iegūto daudzumu aprēķina, dalot saražotās neapstrādātās olīveļļas daudzumu, kas minēts 12. panta 1. punkta b) apakšpunktā, ar šādu lielumu summu:" 2. Panta 2. punktu aizstāj ar šādu: "2. Regulas14. panta 1. punkta pirmo daļu aizstāj ar šādu: Olīvu audzētāji ir tiesīgi saņemt atbalstu par to neapstrādātas olīveļļas daudzumu, kuru tie faktiski saražo, no kura atņemta produkcija, kas iegūta no 12.a pantā minētajiem papildu kokiem, un pie kura pieskaitīts olīvu izspaidu eļļas daudzums ar vienotu likmi, kas paredzēta šā panta 2. punktā." 2. pants Šī regula stājas spēkā septītajā dienā pēc publicēšanas Eiropas Kopienu Oficiālajā Vēstnesī. To piemēro no 2002. gada 1. novembra. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 9. oktobrī Komisijas vārdā — Komisijas loceklis Franz Fischler [1] OV 172, 30.9.1966., 3025./66. lpp. [2] OV L 201, 26.7.2001., 4. lpp. [3] OV L 208, 3.8.1984., 3. lpp. [4] OV L 210, 28.7.1998., 38. lpp. [5] OV L 210, 28.7.1998., 32. lpp. [6] OV L 183, 12.7.2002., 5. lpp. --------------------------------------------------